**ПРЕПОРЪКИ и УКАЗАНИЯ**

**Относно:** Писмо на СРЗИ до ЛЗ за ПИМП от 9 август с изисквания към ОПЛ за издаването и вписване на информация за имуннизационния статус и серийни номера на ваксините в ЛЗПК /лична здравно-профилактична карта/ за предстоящата учебна година 2019/2020.:

1. **Данни за имунния статус се ПРЕДОСТАВЯТ от ОПЛ , а се вписват в ЛЗПК само от мед. специалист в училищата или ОДЗ**. Това е регламентирано в:

 **Наредба 15** от 12 Май 2005 Г. ЗА ИМУНИЗАЦИИТЕ В РЕПУБЛИКА БЪЛГАРИЯ:

**Чл. 16.** (1) Личният лекар:

5. (изм. - ДВ, бр. 54 от 2014 г., в сила от 01.07.2014 г., изм. - ДВ, бр. 38 от 2017 г.) ежегодно, в **едномесечен срок от началото** на учебната година, **предоставя на медицинските специалисти от училищните здравни кабинети данни** за имунизационното състояние на ученика към началото на учебната година;

**и Наредба 3**: от 27 АПРИЛ 2000 Г. ЗА ЗДРАВНИТЕ КАБИНЕТИ В ДЕТСКИТЕ ЗАВЕДЕНИЯ И УЧИЛИЩАТА

**Чл. 7.** Медицинските специалисти от здравните кабинети на детските заведения и училищата осъществяват задължително следните дейности:

7. **регистриране на здравното и имунизационното състояние на децата и учениците в здравно-профилактичната карта,** съгласно приложение № 4, **въз основа на данните, получени от личния (семейния) лекар на детето или ученика;**

**Чл. 9.** (1) Медицинският специалист вписва в здравно-профилактичната карта на детето или ученика данни относно:

1. извършените от личния (семейния) лекар имунизации съгласно Имунизационния календар на Република България;

2. резултатите от проведените профилактични прегледи.

(2) Медицинският специалист изисква данните по т. 2 на ал. 1 от личния (семейния) лекар до 30 декември на текущата година. Личният (семейният) лекар изпраща на медицинския специалист от здравния кабинет талон за проведените профилактични прегледи съгласно приложение № 6.

Съгласно двете действащи към момента наредби дейността „ попълване на имунизационен статус в ЛЗПК“ е правно регламентирана и вменена на медицинския специалист работещ в детско заведение или училище , а не на семейния лекар.

**Задължения на семейния лекар е в 30 дневен срок от началото на учебната година да предостави на мед. Специалист данните относно имунизационния статус, но не и да ги вписва в ЛЗПК**.

1. **Относно изискването за подаване към мед. специалист на „пълен имунизационен статус“:**

В Наредба 15/12.05.2005 г. за имунизациите в Република България, Наредба 3/05.02.2007 г. за здравните изисквания към детските градини и Наредба №3/27.04.2000 г. за здравните кабинети в детските заведения и **училищата не е вписано изискване за предоставяне на „ пълен имунизационен статус“.**

**В наредбите фигурират текстовете:**

**НАРЕДБА 3 от 27.04.2000 г. за здравните кабинети в детските заведения и училищата:**

**Чл. 8. (1) В седемдневен срок от началото на учебната година личният (семейният) лекар изпраща на медицинския специалист от здравния кабинет талон за здравословното и имунизационното състояние на ученика към датата на започване на учебната година съгласно приложение № 5.**

**НАРЕДБА № 3 от 5.02.2007 г. за здравните изисквания към детските градини:**

**Чл.4,ал. 5. (изм. - ДВ, бр. 36 от 2011 г.\*, в сила от 10.05.2011 г.) данни от личния лекар, че на детето са извършени задължителните имунизации за възрастта съгласно Наредба № 15 от 2005 г. за имунизациите в Република България (ДВ, бр. 45 от 2005 г.);**

**НАРЕДБА № 15 ОТ 12 МАЙ 2005 Г. ЗА ИМУНИЗАЦИИТЕ В РЕПУБЛИКА БЪЛГАРИЯ:**

**Чл.16 ал.5. (изм. - ДВ, бр. 54 от 2014 г., в сила от 01.07.2014 г., изм. - ДВ, бр. 38 от 2017 г.) ежегодно, в едномесечен срок от началото на учебната година, предоставя на медицинските специалисти от училищните здравни кабинети данни за имунизационното състояние на ученика към началото на учебната година;**

**6. предоставя данни за извършените имунизации и реимунизации на медицинските специалисти от училищния здравен кабинет и на органите на държавния здравен контрол при поискване;**

**И в трите наредби НЕ фигурира текста „Предоставят пълен имунизационен статус“**

ВАЖНО! Не вписваме в ЛЗПК текст „**отговаря за възрастта**“, или подобен , а издаваме следния документ:

* **Издаваме документ с наш подпис и печат за „пълен“ имунизационен статус** само когато детето/ученика се мести в ново място /училище или детска градина/ или при първоначален прием в училище /детска градина и ние сме направили всички ваксинации и реваксинации от раждането до настоящия момент.

- **При непълни данни за ваксиналния статус** подаваме само тези ваксинации, които ние сме извършили до момента. Дата на поставяне и препоръчително сериен номер. Документа е в свободен формат, на задължително с наш подпис и печат.

- **При наличие на данни получени от предишен лекар** прилагаме само копие от справката за извършените имунизации , ксерокопие от здравния картон, препоръчваме да е заверено и подпечатано от предишния лекар. Ние не подпечатваме и заверяваме картони и други документи за ваксинален статус направени от други лекари!

- **при липса на данни** насочваме родителя към предишния лекар за получаване на сведение за извършените от него ваксинации и реваксинации, задължително с негов подпис и печат:

**Чл. 16.** (1) Личният лекар:

7. (нова - ДВ, бр. 47 от 2013 г., в сила от 28.05.2013 г.) изисква данни за проведените задължителни имунизации и реимунизации от новозаписани пациенти, извършили смяна на личен лекар.

- **при невъзможност да се получат данни от предишен лекар** насочваме родителите към СЗОК за получаване на право на достъп до ПИС- лично здравно досие чрез уникален код за достъп (УКД) или КЕП /квалифициран електронен подпис/ Уникалният код за достъп е личен и се получава лично в РЗОК срещу представяне на документ за самоличност. След предоставяне от родителя на УКД с негово съгласие може да разпечатаме данните за ваксиналния статус от съществуващи в личното здравно досие в системата ПИС на НЗОК. Данните могат да бъдат предоставени като получени от ПИС на мед. Специалист.

- **При отказ на родителите** да съдействат и да предоставят данни относно имунизационния статус получени от предишен личен лекар или от системата ПИС на НЗОК вписваме в ЛЗПК следния текст и изпращаме картата към мед. Специалист в ОДЗ или училище:

**„ЛИПСВАТ ДАННИ ЗА ИМУНИЗАЦИОННИ СТАТУС“ или „ ЛИПСВАТ ДАННИ И ОТКАЗВАТ ДА ПРЕДОСТАВЯТ ДАННИ“.**

**Важно е да знаем: При отказ от поставяне на ваксина/и или реваксинации включени в имунизационния календар на Р. България /задължителни/ издаваме амб. лист с код Z28.1: Имунизация, непроведена поради отказ на пациента поради неговите убеждения или групов натиск**

**или Z28.2 : Имунизация, непроведена поради отказ на пациента по друга или неуточнена причина. Поканваме пациента да се подпише АЛ. При отказ да подпише АЛ може да го подпише, но като свидетел на отказа колега или Ваш сътрудник, като вписва в АЛ имената си и ЕГН. Копия от амбулаторните листа с отказ предаваме в СРЗИ. Последващи действия към отказалите имунизации лица , респективно родители : ,като издирване , довеждане , административни санкции не са наше задължение.**

1. **Относно: вписаното в писмото задължение да предоставим данни за серийни или партидни номера на ваксини/биопродукти вписани в ЛЗПК:**

**Вписването на серийните или партидни номера не е задължително!**

**В нарочно писмо СРЗИ информира:**

„ За улеснение на всички заинтересовани страни, служителите на Столична РЗИ ще приемат за редовно попълнена ЛЗПК, без дози и серийни номера на вписаните имунизации, като отсъствието на такава информация няма да води до административни санкции или по нататъшни последствия.“

**Документите в които сме задължени да вписваме серийните номера на ваксините са регламентирани в чл.12 на Наредба 15:**

Чл. 12. (1) (Изм. - ДВ, бр. 77 от 2012 г., в сила от 09.10.2012 г.) При извършване на задължителни планови имунизации и реимунизации и имунизации по национални програми лицата по чл. 11 вписват дата, код на имунизацията съгласно приложение № 7 и сериен номер на приложения продукт във:

1. (доп. - ДВ, бр. 54 от 2014 г., в сила от 01.07.2014 г.) книгата за профилактични имунизации и реимунизации по образец (приложение № 6). Книгата може да се поддържа в електронен вариант с възможност за разпечатване на данните от нея за нуждите на държавния здравен контрол;

2. (доп. - ДВ, бр. 54 от 2014 г., в сила от 01.07.2014 г.) имунизационния паспорт в здравноосигурителната книжка или лична амбулаторна карта (ЛАК) за лицата без избран личен лекар;

3. (изм. - ДВ, бр. 54 от 2014 г., в сила от 01.07.2014 г.) епикриза или обменната карта на новороденото;

4. (нова - ДВ, бр. 82 от 2006 г., в сила от 10.10.2006 г.) амбулаторен лист (бланка МЗ-НЗОК № 1).

(2) Имунизационният паспорт се съхранява от имунизираното лице или от неговия законен представител или попечител и се предоставя за регистрация при всяка извършена имунизация и реимунизация.

(3) (Изм. - ДВ, бр. 54 от 2014 г., в сила от 01.07.2014 г.) Приложените серуми и имуноглобулини се вписват в документите по ал. 1.

(4) (Нова - ДВ, бр. 47 от 2013 г., в сила от 28.05.2013 г.) Препоръчителните имунизации и реимунизации се вписват в документите по ал. 1, т. 1 и 2.

**Видно от алинеите на чл.12 липсва задължение серийните номера да бъдат предоставени и вписвани в ЛЗПК. Препоръчвам с оглед усложнената епидемична обстановкапри наличие на техническа възможност данните от серийните номера да се подават към мед. специалисти.**

**4. ЛЗПК на картонен образец, написан на ръка или разпечатана на принтер?**

**Относно:** искането на някои мед. специалисти да издаваме и попълваме данните от ЛЗПК /профилактичната карта и талон за здравословното състояние/ на карта на **картонен образец**, продаващ се в книжарници и др./невъзможно е да бъде разпечатана от мед. софтуер - необходимост да бъде писана на ръка/:

**До мед. специалисти е изпратено писмо от СРЗИ и Столична община това изискване да не е задължително и да бъдат приемани безотказно образци разпечатани от софтуера на личните лекари.:**

**„Информацията може да бъде бъде предоставена във вариант и носител, удобен за общопрактикуващия лекар, независимо от това дали е изписана ръчно, генерирана от електронната база данни на ОПЛ, направено ксерокопие от здравния картон или написана на талон.“**

Изготвил: д-р Георги Миндов,

Председател на ДСОПЛ

Тел.0886 408 437

София 03.09.2019г.